১৯৯৬ সালে প্রতিষ্ঠিত ইনফরমেশন সার্ভিসেস নেটওয়ার্ক লিমিটেড পুঁজিবাজারে তালিকাভুক্ত হয় ২০০২ সালে। সর্বশেষ অর্থবছরে ‘বি’ ক্যাটাগরিতে তালিকাভুক্ত থাকা কোম্পানিটি এ বছর সাধারন বিনিয়োগকারীদের জন্য কোনো ধরনের ডিভিডেন্ড ঘোষনা না করায় ‘জেড’ ক্যাটাগরিতে নামিয়ে দেয়া হয়। মুনাফার ব্যপারে কোনো সময়ই কোম্পানি নিয়মিত থাকতে পারেনি। অন্যদিকে ২০০৯ সালের পর থেকে কোম্পানিটি নিয়মিতভাবে সংকটের দিকে এগুচ্ছে। ২০০৯ সাল থেকে ক্রমাগত মুনাফার পরিমান কমতে থাকে এবং ২০১৩ সালে এসে কোম্পানি বিশাল অঙ্কের লোকসানের সম্মুখিন হয়। ২০১৩ সালে কোম্পানি কর পরিশোধের পর ১ কোটি ১৩ লাখ টাকা লোকসান দেখিয়েছে। এসময় শেয়ার প্রতি লোকসানের পরিমান দাঁড়িয়েছে ১.০৩ টাকা। পুঁজিবাজারে তালিকাভূক্তির পর থেকে কোম্পানি এত পরিমান মুনাফাও কোনো বছর করতে পারেনি। তাই স্বাভবিকভাবেই সাধারন বিনিয়োগকারীদের মনে প্রশ্ন উঠেছে কোম্পানির এত নাজুক অবস্থারন কারন কি?